Diari Oficial de la Generalitat Valenciana


Sumari del DOGV 1707, del 21-01-1992 (1992/823696)

ORDRE de 8 de gener de 1992, de la Conselleria d'Indústria, Comerç i Turisme, per la qual convoca el Tercer Programa d'Ajudes del Fons Social Europeu per a l'exercici 1992.
----------------------------------------------------------------------------------------------------------------------------------------------------------------------------

### Dades del document

Número de DOGV
:   1707

Data del DOGV
:   21-01-1992

Secció del DOGV
:   ALTRES DISPOSICIONS

Número del document
:   1992/823696


Data del document
:   08-01-1992

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 8 de gener de 1992, de la Conselleria d'Indústria, Comerç i Turisme, per la qual convoca el Tercer Programa d'Ajudes del Fons Social Europeu per a l'exercici 1992.  
La Llei de la Generalitat Valenciana 8/1986, de 29 de desembre d'Ordenació del Comerç i Superfícies Comercials, dictada a l?empara de la competència exclusiva en matèria de comerç interior reconeguda per l'article 34.1.5 de l?Estatut d'Autonomia, en l?article 45 estableix el marc legal en què s'ha de desenvolupar l'acció de foment de la Generalitat pel que fa al perfeccionament de la formació professional i capacitació tècnica dels comerciants i dels directius i empleats del sector de distribució de béns i serveis.  
Per això, entenent la formació com a instrument fonamental per al desenvolupament de l?empresa comercial, s'ha previst desenvolupar i completar el programa de formació comercial per a l?exercici 1992, convocant el III Programa d?Ajudes a la Formació, amb càrrec al Fons Social Europeu, d?acord amb el Programa Regional Valencià 1990/93 i els reglaments núms. 2052/88 i 4255/88 CEE.  
En virtut d'això, aquesta Conselleria d?Indústria, Comerç i Turisme  
ORDENA:  
Primer  
La convocatòria de les entitats interessades en la realització d'accions formatives que incidesquen en el sector de la distribució comercial de béns i serveis i que acrediten la capacitat i els mitjans suficients per a desenvolupar en l'any 1992 els cursos previstos en aquest programa d?ajudes del Fons Social Europeu dirigits a la qualificació tècnica dels empleats i empresaris del sector i a aquells desocupats, majors o menors de 25 anys que tinguen expectatives d'incorporar-s'hi.  
Segon  
Les ajudes es destinaran a les següents accions:  
A) Formació de personal de la petita i mitjana empresa comercial que haja d'afrontar des dels seus llocs de treball específics els canvis necessaris per a mantenir-se en un mercat competitiu.  
S'impartiran cursos de distints nivells, de 200 hores i amb una matrícula d'entre 25 i 35 alumnes, que versaran sobre les següents matèries:  
Nivell superior: noves tècniques de gestió comercial, direcció d?empresa comercial, direcció participativa per objectius de l?empresa comercial, comercialització exterior de productes valencians, anglès comercial, etc.  
Nivell mitjà: noves tecnologies, cercles de qualitat en el comerç, gestió d'stocks, «marketing», informàtica aplicada a la gestió comercial, anglès comercial, etc.  
Nivell bàsic: noves tecnologies, informàtica aplicada al comerç;, telemàtica, anglès comercial, etc.  
B) Formació de desocupats majors de 25 anys, que els permeta accedir a llocs de treball en el sector.  
S'impartiran cursos de distints nivells de qualificació, de 200 hores de durada i amb una matrícula d?entre 25 i 35 alumnes sobre les noves tecnologies aplicades al comerç.  
C) Formació de desocupats menors de 25 anys, que els permeta elevar el seu nivell de professionalitat.  
S'impartiran cursos dels nivells mitjà i alt, de 420 hores de durada i amb una matriculació d'entre 25 i 35 alumnes sobre noves tècniques de gestió comercial.  
Tercer  
1. Les sol·licituds per a l?obtenció de les subvencions establertes en aquesta disposició es formularan mitjançant instància dirigida al Director General de Comerç, a través dels serveis territorials de Comerç corresponents, abans del 15 de febrer de 1992, i acompanyades de la següent documentació:  
a) Documentació acreditativa de la identificació de la persona sol·licitant, escriptures de constitució i/o estatuts i inscripció en el registre corresponent.  
b) Fotocòpia de la targeta d'identificació fiscal.  
c) Memòria explicativa de les característiques de l'acció formativa a desenvolupar, que almenys comprendrà programa formatiu, horari i calendari, localitat i domicili de realització del curs i relació de professorat amb el seu currículum.  
d) Justificació documental de trobar-se al corrent de les seues obligacions fiscals i de seguretat social, d'acord amb el que estableix l?Ordre de 7 de gener de 1991, de la Conselleria d'Economia i Hisenda.  
2. En tot cas, aquesta subvenció és incompatible amb qualsevol altra ajuda o subvenció per a la mateixa finalitat, procedents de qualsevol administració o ens públic.  
3. La Conselleria d'Indústria, Comerç i Turisme podrà recaptar de la persona sol·licitant l'aportació d'aquells documents o dades i complementàries que estime necessaris per a la resolució de l?expedient.  
Quart  
La Direcció General de Comerç seleccionarà, dins de les seues disponibilitats pressupostàries, aquelles accions que considere que s'adeqüen als objectius exposats en l'article segon, i avaluarà el programa formatiu, equip didàctic disponible, material de consum, nivell del professorat i qualsevol altre factor que garantesca la qualitat de la formació.  
Cinqué  
La Direcció General de Comerç podrà requerir del sol·licitant, com a pas anterior a la resolució de l?expedient, les variacions oportunes en mitjans, durada i mòduls econòmics de l'acció sol·licitada per a assolir la seua major adequació als programes i objectius a desenvolupar en aquesta programació. En cas d'incompliment de les condicions, el curs podrà ser de nou ofert per a la seua execució durant l?exercici de 1992.  
Sisé  
1. Dins el mes següent a l'acabament de l'acció, les entitats beneficiàries de les ajudes hauran de justificar davant els serveis territorials la realització de l'activitat, per tal de poder procedir al pagament de la subvenció.  
2. Així mateix, podrà anticipar-se el pagament de la subvenció, en la quantia que així es determine i d'acord amb els requisits o condicions establerts en la resolució que s'adopte.  
Setè  
La difusió dels programes s'haurà de fer segons les normes que en el moment de l?aprovació s'indiquen, i han de constar necessàriament el patrocini del Fons Social Europeu i de la Conselleria d'Indústria, Comerç i Turisme (Institut Valencià d'Iniciatives Comercials, IVIC).  
Vuitè  
Les activitats hauran d'acabar abans del 30 de novembre de 1992, llevat d?autorització expressa en contrari, prèvia justificació.  
DISPOSICIONS FINALS  
Primera  
Les ajudes previstes en aquesta ordre es finançaran a càrrec del Programa 622.10 del pressupost de la Generalitat Valenciana per a 1992, en la Línia 703/000/92 i per un import global de 492.093.627 pessetes.  
Segona  
Es faculta al Director General de Comerç per a dictar les disposicions i adoptar les mesures que considere oportunes per al desenvolupament i l'aplicació del que disposa aquesta ordre.  
Tercera  
Aquesta ordre vigirà el dia què es publique en el Diari Oficial de la Generalitat Valenciana.  
València, 9 de gener de 1992.  
El Conseller d?Indústria, Comerç i Turisme,   
ANDRES GARCIA RECHE